SELIC มั่นใจผลงานไตรมาส 4 โดดเด่น หนุนกำไรทั้งปีทุบสถิติ “ออลไทม์ไฮ”
SELIC มั่นใจผลงานไตรมาส 4 โดดเด่น หนุนกำไรทั้งปีทุบสถิติ “ออลไทม์ไฮ”
SELIC มั่นใจผลงานไตรมาส 4 โดดเด่น หนุนกำไรทั้งปีทุบสถิติ “ออลไทม์ไฮ”
9 ธ.ค. 2562

นายเอก สุวัฒนพิมพ์ ประธานเจ้าหน้าที่บริหาร บริษัท ซีลิค คอร์พ จำกัด (มหาชน) หรือ SELIC เปิดเผยว่า กลุ่มบริษัทคาดแนวโน้มผลการดำเนินงานไตรมาส 4/2562 เป็นไปตามแผนที่วางไว้ สอดคล้องกับการรายงานผลการดำเนินงาน 9 เดือนแรกของปี 2562 มีกำไรสุทธิ 72.22 ล้านบาท เพิ่มขึ้นจากปีก่อน และมีรายได้ 9 เดือนแรกปีนี้อยู่ที่ 1,080 ล้านบาท เพิ่มขึ้นจากปีก่อน สะท้อนถึงการที่กลุ่มบริษัท synergy กันด้วยดีระหว่างกลุ่ม PMCT
นอกจากนี้ บริษัทฯ มั่นใจทั้งปี 2562 ผลการดำเนินงานจะสามารถบรรลุเป้าหมายได้ โดยเป็นไปตามแนวโน้มความต้องการของตลาดทั้งสองธุรกิจ คือ ตลาดกาวอุตสาหกรรมและตลาดสติ๊กเกอร์ หรือฉลากกาวในตัวมีการเจริญเติบโตสูงขึ้นต่อเนื่องทุกปี โดยเฉพาะในภูมิภาคเอเชียมีการเติบโตที่คาดการณ์ว่าสูงที่สุด ซึ่งแนวโน้มนี้เป็นสัญญาณที่ดีในการขยายตัวของบริษัทฯ
สำหรับการดำเนินการที่เหลือของปีนี้จะเป็นไปตามแผนงานที่วางไว้ทั้งในธุรกิจกาวอุตสาหกรรม และธุรกิจสติ๊กเกอร์และฉลาก ที่มุ่งหวังให้เกิดผลการเติบโตของผลประกอบการอย่างต่อเนื่อง